**He Ara Āwhina (Ngā ara Tautoko) te tarāwaho me tōna rāpopototanga**

**Te Whāinga: Tētahi pūnaha uekaha o te hauora hinengaro me ngā waranga mō te whanau**

**Kei te whanau te mana rangatira o tōna oranga. Ko mātou hei arahanga te toiora me te oranga mo mātou ake. Ka taea e ngā whānau katoa ki te āta karo i te auhitanga, whakaiti ingā raru o te pūroi me te petipeti.**

**Toiora mai i te tirohanga o te ao Māori**

**Mana Whakahaere –** Ka rongo mātou (te whānau) i te Tino Rangatiratanga me te whakatokanga o Te Tiriti o Waitangi ki roto i te pūnaha me ngā ratonga o te hauora hinengaro me ngā waranga.

**Mana Motuhake –** Ko mātou anō ka takahi i te huarahi ki te pae ora, ki te mauri ora me te whānau ora.

**Manawa Ora / Tūmanako –** Kei a mātou te mōtika ki te kōwhiri i ngā tautoko me ngā ratonga e hāngai ana ki ō mātou wheako, hiahia, wawata hoki.

**Mana Tangata / Tū Tangata Mauri Ora** **–** Kei a mātou te pūnaha o te hauora hinengaro me ngā waranga e whai pānga ana ki te haumarutanga o te ahurea, o te wairua, o ngā whanaungatanga me te taha tinana.

**Mana Whānau / Whanaungatanga –** E whai wāhi ana mātou ki ngā tautoko me ngā ratonga e whakaāhei ana i ngā hononga o te whānau, o te whakapapa, o te hapū me te iwi.

**Kotahitanga –** E hiahia ana mātou kia mahi tahi ngā tautoko me ngā ratonga ki te hautū i ngā panonitanga pai.

**Toiora mai i te tirohanga whānui**

**Mana taurite –** E hiahia ana mātou (tāngata whaiora) ki te whai i te pūnaha o te hauora hinengaro me te waranga e tautoko ana i ngā whānau katoa.

**Te whai wāhi me te hautūtanga –** Ka hautū, ka whakaritea e mātou ngā huarahi o te auhī, o te pūroi, o te petipeti rānei hei huarahi ki te toiora me te whakarauora.

**Te whai wāhi me ngā kōwhiringa –** Kei a mātou te mōtika ki te kōwhiri i ngā tautoko me ngā ratonga i ngā wā me ngā wāhi ka hiahiatia ai e whakautu ana i ō mātou wheako, hiahia, wawata, whakapono anō hoki.

**Te haumaru me ngā mōtika –** E hiahia ana mātou i te pūnaha o te hauora hinengaro me ngā waranga e mārama ana, ā, e whakatanatana ana i te noho haumaru o tō mātou ahurea, wairuatanga, whanaungatanga, mōtika tangata hoki.

**Te atawhai tūhono –** E hiahia ana mātou i ngā tautoko me ngā ratonga e mahi tahi ana ki a mātou, ā, e mānawa mai ana ki ngā whānau, ngā hapori me te pāpori.

**Whai angitū –** Kia whai kiko ngā panonitanga i ngā tautoko, i ngā ratonga me ngā kaupapahere e whai mana ai, ā, e tōnui ai mātou.